Թույլ տվեք սկզբում նշել, որ այստեղ գտնվելուս ինն ամիսների ընթացքում ես հենց տեղում տեսնել եմ այն մեծ քայլերը, որ արել է Հայաստանն անկախացումից ի վեր, և դա ևս հաշվի եմ առել իմ գերակայությունների ձևավորման համար, որոնք այսօր ես կներկայացնեմ ձեր ուշադրությանը: 1990-ականների սկզբների համեմատ շատ նշանակալիորեն փոխվել է կյանքի որակը: Հայաստանն ունի կայուն կառավարություն, որը ձգտում է բարելավել ծառայությունների մատուցումը, ակտիվ քաղաքացիական հասարակություն, կիրթ աշխատուժ, աշխարհով մեկ պատվիրատուներ ունեցող կենսունակ ՏՏ ոլորտ և ծաղկում ապրող գյուղատնտեսություն: Ուրախ եմ նաև նկատել, որ մեր երկրների միջև սերտ կապերը, վերջին երկու տասնամյակների ընթացքում շարունակել են վերելք ապրել: